《荆门疾中喜谢尊师自南岳来、相里秀才自京至》
唐代·齐己

闲堂昼卧眼初开，强起徐行绕砌苔。鹤氅人从衡岳至，

鹑衣客自洛阳来。坐闻邻树栖幽鸟，吟觉江云发早雷。

西笑东游此相别，两途消息待谁回。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。